sagorsarker/bangla-wikipedia huggingface dataset:
খলিল কাজী

খলিল কাজী, ওবিই (জন্মঃ ২৭ সেপ্টেম্বর ১৯৪২) হলেন বাংলাদেশের একজন প্রখ্যাত সমাজ কর্মী, যিনি দীর্ঘদিন ধরে যুক্তরাজ্যে বসবাস করছেন। মানব সেবায় অনন্য সাধারণ অবদানের জন্য ২০১৭ সালে তাকে “সমাজসেবায় স্বাধীনতা পুরস্কার” প্রদান করা হয়।
খলিল কাজী ১৯৪২ সালের ২৭ সেপ্টেম্বর মানিকগঞ্জে জন্মগ্রহণ করেন।
খলিল কাজী মানিকগঞ্জ হাই স্কুল থেকে মাধ্যমিক এবং দেবেন্দ্র কলেজ থেকে উচ্চমাধ্যমিক পরীক্ষায় উত্তীর্ণ হন। পরে তিনি একই কলেজ থেকে স্নাতক ডিগ্রি অর্জন করেন। এছাড়া তিনি যুক্তরাজ্যের কার্ডিফের ইউনিভার্সিটি কলেজ ও লন্ডনের ওয়েস্টমিনস্টার ইউনিভার্সিটি থেকে স্নাতকোত্তর ডিগ্রি লাভ করেন।
তিনি পেশাগত জীবনের শুরুতে তিনি সাংবাদিকতা করেন এবং পরে পরিবার পরিকল্পনা কর্মকর্তা হিসেবে সরকারি চাকরিতে যোগ দেন। একাত্তরে মুক্তিযুদ্ধ শুরু হলে তিনি প্রথমে সেক্টর ২ ও পরে সেক্টর ৩- এর অধীনে গ্রুপ লিডার হিসেবে সাহসিকতার সঙ্গে যুদ্ধ করেন।
খলিল কাজী ১৯৭৪ সালে উচ্চশিক্ষার্থে যুক্তরাজ্যে গমন করেন। প্রবাসে পড়াশোনার পাশাপাশি তিনি সমাজকল্যাণমূলক, সাংস্কৃতিক ও রাজনৈতিক কর্মকাণ্ডে সম্পৃক্ত হন। ১৯৭৫ সালে লণ্ডনে ঢাকা অ্যাসোসিয়েশন ও ঢাকা থিয়েটার্স নামে দুটি সংগঠন প্রতিষ্ঠা করেন এবং দীর্ঘ পঁচিশ বছর সভাপতির দায়িত্বে থেকে প্রবাসীদের সেবা করেছেন।
খলিল কাজী ১৯৮৪ সালের ফেব্রুয়ারি মাসে লন্ডনের বাংলাদেশ সেন্টারে কাঠের শহিদ মিনার নির্মাণ করেন, যা দেশের বাইরে কাষ্ঠনির্মিত প্রথম শহিদ মিনার হিসেবে পরিচিতি লাভ করে। ১৯৮৫ সালে লন্ডনে বাংলা সাহিত্য পরিষদ গঠনে তাঁর ভূমিকা ছিল অগ্রগণ্য। একই বছরে তিনি ক্যাম্পেইন ফর ইনক্লুশন অব বাংলা ইন মেইনস্ট্রিম এডুকেশনাল ইনস্টিটিউশন্স নামক একটি সংগঠন প্রতিষ্ঠা করেন। যুক্তরাজ্যের প্রাথমিক শিক্ষা কার্যক্রমে কমিউনিটি-ভাষা হিসেবে বাংলাকে অন্তর্ভুক্তকরণের ক্ষেত্রে এ সংগঠন প্রশংসনীয় ভূমিকা রাখে।
তিনি ইউরোপিয়ান ইউনিয়ন মাইগ্র্যান্টস ফোরামের ভাইস-প্রেসিডেন্ট হিসেবে প্রায় ১৫ মিলিয়ন অভিবাসী কমিউনিটির প্রতিনিধিত্ব করে তাঁদের নাগরিকত্ব, সামজিক, অর্থনৈতিক এবং সাংস্কৃতিক অধিকার আদায়ে সক্রিয়ভাবে যুক্ত রয়েছেন। তিনি ইন্টারফেইথ পিস ফোরামের সভাপতি। এ সংগঠনটি বিশ্বের বিভিন্ন দেশে সকল ধর্মাবলম্বীদের মধ্যে সম্প্রীতি ও সুসম্পর্ক প্রতিষ্ঠায় উৎসাহিত করে। দীর্ঘ এক যুগ তিনি লন্ডন বারা অব নিউহ্যামের নির্বাচিত কাউন্সিলর ছিলেন।
প্রবাসে থেকেও খলিল কাজী বাংলাদেশের সব প্রাকৃতিক দুযোগে দুর্গত মানুষের পাশে দাঁড়িয়েছেন। ১৯৮৫, ১৯৮৭ ও ১৯৯১ সালের ঘূর্ণিঝড় ও বন্যায় দুস্থ মানুষের জন্য তহবিল সংগ্রহে তিনি যুক্তরাজ্যের বিভিন্ন স্বেচ্ছাসেবী সংগঠনের সমন্বয়কের দায়িত্ব পালন করেন। বিশেষ করে, ২০০৭ সালের ১৫ নভেম্বর প্রলয়ংকরী ঘূর্ণিঝড় ‘সিডর’ পরবর্তী পুনর্বাসন কাজে তাঁর ভূমিকা ছিল প্রশংসনীয়।
সমাজসেবায় অসাধারণ অবদানের জন্য ২০১৭ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
এরিকা সাওয়াজিরি

এরিকা সাওয়াজিরি (জন্ম: এপ্রিল ৮, ১৯৮৬) হচ্ছেন একজন জাপানি অভিনেত্রী, মডেল এবং গায়িকা। তিনি স্পাইনোসেরেবেলার ডিজেনারেশন (এসসিডি) থেকে ভোগা একটি মেয়ের চরিত্রে ভূমিকা পালন করে জাপানি টেলিভিশন নাটক ১ লিটার অফ টিয়ার্সের মধ্যে হাজির হন।
১০ সেপ্টেম্বর, ২০১০ তারিখে ঘোষণা করা হয় যে, এরিকা সাওয়াজিরি প্রতিভা ব্যবস্থাপনা ও সংগীত প্রকাশের জন্য এভেক্স লেবেলের সাথে স্বাক্ষরিত হয়েছে। ২০০৬ সালের শেষের দিকে তার চুক্তির অবসান না হওয়া পর্যন্ত তার আগে পরিচালিত স্টারডাস্ট প্রমোশন প্রতিভা সংস্থা কর্তৃক পরিচালিত হয়েছিলেন, এবং তার প্রথম রেকর্ডিং ক্যারিয়ারের জন্য সনি মিউজিক এন্টারটেইনমেন্ট জাপানের সাথে কাওরু আমানে নামের অধীনে রেকর্ড করা হয়েছিল এবং পরবর্তীতে তিনি কেবল এরিকা নামে পরিচিতি লাভ করে।
এরিকা সাওয়াজিরি একজন জাপানী পিতা এবং আলজেরিয়ার মায়ের ঘরে টোকিওর নেমিরাতে জন্মগ্রহণ করেন এবং তার বাবা মায়ের তিন সন্তানের মধ্যে কনিষ্ঠতম। তার বাবার মালিকানাধীন এডোনোকোবান (エドノコバン) সহ ১৬ টি বর্ণের ছেলেদের মালিকানাধীন, একটি শিশু হিসাবে ঘোড়ায় চড়ে অশ্বারোহণে অংশগ্রহণের জন্য এরিকা সাওয়াজিরি যথেষ্ট সুযোগ প্রদান করে। তার বয়স যখন মাত্র ৯ বছর বয়সে তখন তার বাবাকে অদৃশ্য হয়ে গিয়েছিল, সেই সময় তিনি তার তৃতীয় বছর জুনিয়র উচ্চবিদ্যালয়ে ফিরে আসেন, ঐ বছর তার বাবা ক্যান্সারে মারা যায়। তার দ্বিতীয় বড় ভাই একটি হাইওয়েতে গাড়ি চালানোর সময় একটি ট্রাফিক দুর্ঘটনায় মারা যান, তখন তিনি উচ্চবিদ্যালয়ে তার প্রথম বছর অতিবাহিত করছিলেন। তার বড় ভাই একজন সাবেক অভিনেতা। তার মা একজন ভূমধ্যসাগরীয় রেস্টুরেন্ট পরিচালনা করতেন যেখানে তিনি কখনো কখনো কাজ করতেন। পরিবারটি অত্যন্ত ঘনিষ্ঠভাবে বিদ্ধ, এবং প্রায়শই এরিকা সাওয়াজিরির ফটোশট এবং অন্যান্য কাজের জন্য পরিবার হিসাবে একসঙ্গে ভ্রমণ করার সুযোগ হিসেবে ব্যবহার করে।
১৯৯৯ সালে, এরিকা সাওয়াজিরি প্রাথমিক বিদ্যালয়ে স্নাতক শেষে স্টারডাস্ট অডিটিং পাস করেন। তিনি মূর্তি ইউনিট "এঞ্জেল আইস"-এর অংশ হয়ে ওঠেন এবং "কিউটি" এবং "নোকোলা"-এর মতো জুনিয়র ফ্যাশন ম্যাগাজিনের জন্য মডেলিং শুরু করেন। পরে তিনি ২০০১ সালে "সিকোর"-এর জন্য গ্র্যান্ড প্রাইজ লাভ করেন এবং বিএস নিউজ প্রোগ্রাম "হারাজুকো লঞ্চারস"-এর হয়ে নিয়মিত হয়ে ওঠেন। ২০০২ সালে, এরিকা সাওয়াজিরি তার চলচ্চিত্রের কর্মজীবন শুরু করেন এবং তার মডেলিং ক্যারিয়ারকে একটি গাভী মূর্তি হিসেবে প্রসারিত করেন। তার প্রথম ছবিটি ছিল "মন্ডাই নো নাই ওয়াটাশিতাচি"।
যমুনা সেনানিবাস

যমুনা সেনানিবাস (পূর্বনাম: বঙ্গবন্ধু সেনানিবাস নামে পরিচিত) টাঙ্গাইল জেলার ভূঞাপুর উপজেলার যমুনা সেতুর কাছাকাছি অবস্থিত একটি সামরিক সেনানিবাস। বঙ্গবন্ধু সেতুর নাম অনুসারে সেনানিবাসটির নামকরণ করা হয়েছিল। এটি সেতুর সামগ্রিক নিরাপত্তা নিশ্চিত করার জন্য প্রতিষ্ঠিত হয়, কারণ সেতুটি বাংলাদেশের পূর্বাঞ্চল ও উত্তরবঙ্গের মধ্যে যোগাযোগের জন্য নির্মিত মহাসড়ককে সংযুক্ত করার মূল মাধ্যম।
এনামুল হক (প্রত্নতাত্ত্বিক)

প্রফেসর ডক্টর এনামুল হক (১ মার্চ ১৯৩৭ - ১০ জুলাই ২০২২) ছিলেন বাংলাদেশের একজন প্রখ্যাত প্রত্নতাত্ত্বিক, গবেষক, লেখক ও সাংস্কৃতিক কর্মী। ২০১৪ সালে গবেষণার ক্ষেত্রে অবদানের স্বীকৃতিস্বরুপ তিনি একুশে পদক লাভ করেন। সংস্কৃতিতে অনন্য সাধারণ অবদানের জন্য ২০১৭ সালে তাকে সংস্কৃতিতে স্বাধীনতা পুরস্কার প্রদান করা হয়। প্রত্নতত্ত্বে বিশেষ অবদানের জন্য ভারত সরকার তাকে ২০২০ সালে পদ্মশ্রী পদকে ভূষিত করে।
এনামুল হক ১লা মার্চ ১৯৩৭ সালে বাংলাদেশের বগুড়া জেলায় জন্মগ্রহণ করেন। মাধ্যমিক বগুড়া জিলা স্কুল উচ্চ মাধ্যমিক আজিজুল হক কলেজ বগুড়া থেকে শেষ করে তিনি ঢাকা বিশ্ববিদ্যালয় থেকে ইতিহাস বিভাগে স্নাতক ও ইতিহাস-প্রত্নতত্ত্বে স্নাতকোত্তর ডিগ্রী অর্জন করেন। পরবর্তীতে অক্সফোর্ড বিশ্ববিদ্যালয় থেকে দক্ষিণ এশিয়ার শিল্প নিয়ে গবেষণা করে পিএইচডি ডিগ্রী লাভ করেন।
কর্মজীবনে ১৯৬২ সালে এনামুল হক তৎকালীন ঢাকা জাদুঘরে যোগদান করে। পরবর্তীতে ১৯৬৫ সালে পদোন্নতি পেয়ে অধ্যক্ষ, ১৯৬৯ সালে পরিচালক হিসেবে কাজ করেন। বাংলাদেশ স্বাধীন হওয়ার পর ঢাকা জাদুঘরকে বাংলাদেশ জাতীয় জাদুঘরে রুপান্তর করা হয় এবং এর প্রতিষ্ঠাকালীন মহাপরিচালক হিসেবে এনামুল হক যোগদান করে। মহাপরিচালক হিসেবে তিনি ১৯৮৩ সাল থেকে ১৯৯১ সাল পর্যন্ত দায়িত্ব পালন করেন। একই সাথে তাকে ১৯৯০ সালে সংস্কৃতি বিষয়ক মন্ত্রণালয়ের ভারপ্রাপ্ত সচিব হিসেবে নিয়োগ প্রদান করা হয়।
তাজিকিস্তান–মালয়েশিয়া সম্পর্ক

তাজিকিস্তান-মালয়েশিয়া সম্পর্ক, তাজিকিস্তান এবং মালয়েশিয়ার মাঝে বিদ্যমান দ্বিপাক্ষিক সম্পর্ককে নির্দেশ করে। উভয় দেশের মাঝেই অত্যন্ত আন্তরিক কূটনৈতিক সম্পর্ক বিদ্যমান এবং দেশ দুটি এই সম্পর্ককে জোরদার করতে এবং আরও এগিয়ে নেয়ার জন্য গঠনমূলক পদক্ষেপ নিতে আগ্রহী।
২০১৪ সালে, তাজিকিস্তান সরকার পুত্রজয়াতে নিজেদের দূতাবাস স্থাপন করতে রাজি হয়। বর্তমানে তাজিকিস্তান, ইন্দোনেশিয়ায় যে দূতাবাস ব্যবহার করছে, তা একটি আবাসিক এবং ভাড়া নেয়া বাড়িতে অবস্থিত। তবে তাজিকিস্তান সরকার প্রতি সৌজন্য হিসেবে, মালয়েশিয়া সরকার প্রথম তিন বছরের জন্য সেই ভাড়া মৌকুফ করেছে। তবে, তাজকিস্তানে মালয়েশিয়ার কোন স্থায়ী দূতাবাস নেই।
১৯৯২ সালের ১ মার্চ তাজিকিস্তান এবং মালয়েশিয়ার মাঝে আনুষ্ঠানিকভাবে কূটনৈতিক সম্পর্ক স্থাপিত হয়।
২০১৪ সালের ২২-২৫ জুন, তাজিকিস্তানের রাষ্ট্রপতি, ইমোমালি রাহমোন সস্ত্রীক এক রাষ্ট্রীয় সফরে মালয়েশিয়াতে যান। মালয়েশিয়ার ইয়াং ডি-পেরতুয়ান আগোং, আবদুল হালিম মুয়াজ্জম শাহ এর আমন্ত্রণে, তাজিকিস্তানের রাষ্ট্রপতি মালয়েশিয়ায় এ সফর করেন।
২০১৩ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ৫.৫ বিলিয়ন (৫৫০ কোটি) মার্কিন ডলার। এর সাথে, মালয়েশিয়ার অনেক বাণিজ্যিক প্রতিষ্ঠান, তাজিকিস্তানে বাণিজ্যের সুযোগ লাভে আগ্রহী।
২০১৪ সালের তাজিকিস্তানের রাষ্ট্রপতির মালয়েশিয়া সফরে, তাজিকিস্তানের রাষ্ট্রপতি, মালয়েশিয়ার প্রধানমন্ত্রী, নজিব রাজাক এর সাথে দ্বিপাক্ষিক বৈঠক করেন। বৈঠকে, দুই দেশের মধ্যকার, রাজনৈতিক, অর্থনৈতিক, বাণিজ্যিক, বিজ্ঞানভিত্তিক, সাংস্কৃতিক, কারিগরি এবং বিনিয়োগভিত্তিক সমন্বয় বৃদ্ধির ব্যাপারে উভয় দেশই সম্মত হয়।
এর পাশাপাশি এই দুই দেশের সম্মতির ভিত্তিতে, দেশ দুটির মধ্যে ৫ টি সমঝোতা স্মারক সাক্ষরিত হয়। যেসব বিষয়ে এই সমঝোতা স্মারক সাক্ষরিত হয় সেগুলো হল, উচ্চশিক্ষার ক্ষেত্রে সমন্বয়, পর্যটন খাতে সমন্বয়, প্রশিক্ষণ এবং ক্রীড়া বিষয়ক সমন্বয়, অর্থনৈতিক খাতে সমন্বয় এবং কারিগরি ও বিজ্ঞান ও প্রযুক্তি খাতে সমন্বয়।
২০১৩ সালে মালয়েশিয়া, তাজিকিস্তানের উত্তরাঞ্চলে, একটি ৩০০ মেগাওয়াট ক্ষমতাসম্পন্ন বিদ্যুৎ উৎপাদন কেন্দ্র তৈরির ব্যাপারে আগ্রহী ছিল। ২০১৩ সালেই, এই বিদ্যুৎ উৎপাদন নির্মাণের কাজ শুরু হওয়ার কথা ছিল। 
মালয়েশিয়ার বিভিন্ন বিশ্ববিদ্যালয় এবং শিক্ষাপ্রতিষ্ঠানে, তাজিকিস্তানের ২ শতাধিক শিক্ষার্থী শিক্ষা এবং প্রশিক্ষণ গ্রহণ করে।
২০১৪ সালে, তাজিকিস্তানের শিক্ষা এবং বিজ্ঞান মন্ত্রণালয়, তাজিকিস্তানে লিমকোকুইং ইউনিভার্সিটি অব ক্রিয়েটিভ টেকনোলোজি এর একটি শাখা স্থাপনের লক্ষ্যে, বিশ্ববিদ্যালয়টির সাথে একটি সমঝোতা স্মারক সাক্ষক করে।
আর্মিন স্টাইগেনবার্গার

আর্মিন স্টাইগেনবার্গার (জন্ম: জানুয়ারি ৭, ১৯৬৫, নুরেমবার্গ), একজন জার্মান কবি, ঔপন্যাসিক, সম্পাদক।
আর্মিন স্টাইগেনবার্গার জানুয়ারি ৭, ১৯৬৫ সালে জার্মানির নুরেমবার্গে জন্ম নেন।
আর্মিন স্টাইগেনবার্গার মিউনিখ টেকনিক্যাল বিশ্ববিদ্যালয়ে স্থাপত্যকলায় অধ্যয়ন করেছেন, এবং পরবর্তীতে ২০০০ সাল পর্যন্ত এ পেশায় নিয়োজিত ছিলেন। ১৯৯০-এর দশকের শেষের দিকে তিনি মিউনিখ সাহিত্য ব্যুরোর সভাপতি ছিলেন। বিংশ শত্ব্দীর শুরু থেকে কাজ করে যাচ্ছেন ফ্রীল্যান্স লেখক এবং পাঠক ও লেখক সেমিনারের আয়োজক হিসেবে। পাশাপাশি কাজ করছেন লোরা মিউনিখের দুটি বেতার সম্প্রচারে এবং আউসা.ডেম জার্মান সাহিত্য পত্রিকার সহ-সম্পাদক হিসেবে। তিনি "রাইম ফ্রি" নামক কাব্যসংঘের সদস্য। কারিন ফেলনার এবং আর্মিন স্টাইগেনবার্গারকে মিউনিখের সমসাময়িক গীতিকাব্যের অন্যতম চালিকা শক্তি হিসেবে গণ্য করা হয়। প্রধানত কবি হলেও, তিনি লিখেছেন করেছেন উপন্যাস এবং নাটক। এছাড়াও তার অসংখ্য নিবন্ধ প্রকাশিত হয়েছে জার্মানীর বিভিন্ন সাহিত্য পত্রিকায়।
এছাড়াও তিনি ২০০৭ থেকে ২০১৫ পর্যন্ত, এনরিকো স্ট্রাথাউসেনের সাথে উপস্থাপক হিসেবে কাজ করেছেন "বিউটিফুল স্টাটারিং" নামক বেতার অনুষ্ঠানে। অনুষ্ঠানটি তোতলামো এবং এ সম্পর্কিত সামাজিক দৃষ্টিভঙ্গি ও এর ফলাফল স্বরুপ বৈষম্য নিয়ে কাজ করত। অনুষ্ঠানটিকে তোতলামো সংক্রান্ত সামাজিক বৈষম্যের বিপরীতে একটি সফল প্রচেষ্টা বলে ধরা হত। অনুষ্ঠানটির দুজন উপস্থাপকই তোতলা ছিলেন এবং বিষয়টি তৎকালীন সময়ে অদ্ভুত এবং বৈশিষ্টসুচক ছিল যেহেতু সাধারণত তোতলামো বৈশিষ্ট সম্পন্ন ব্যক্তিরা বেতার এবং টেলিভিশন মিডিয়ায় অনাকাঙ্ক্ষিত ছিলেন।
আর্মিন স্টাইগেনবার্গার বর্তমানে সস্ত্রীক, মিউনিখে বাস করেন।
খরখগ

খরখগ হচ্ছে মঙ্গোলীয় রন্ধনশৈলীর একটি বারবিকিউ ধরনের খাবার। খরখগ একটি পাত্রের মধ্যে রান্না করা হয় যার মধ্যে গরম পাথর এবং পানি থাকে এবং পাত্রটিকে বাইরে থেকে উত্তপ্ত করা হয়।
খরখগ তৈরীতে মঙ্গোলীয়গণ মেষের মাংস (ছাগল মাংসও ব্যবহার করা যায়) গ্রহণ করে এবং হাড় সংযুক্ত থাকা অবস্থায় এটি উপযুক্ত আকারের টুকরো করে কেটে নেয়। এরপরে দশ-বিশটি মুঠোর আকারের পাথর আগুনে উত্তপ্ত করা হয়। পাথরগুলি যথেষ্ট গরম হলে রান্নার পাত্রে পাথর এবং মাংসগুলোকে একসাথে দেওয়া হয়। প্রথাগতভাবে ধাতব দুধের পাত্র ব্যবহৃত হয়। তবে মাংস এবং পাথর ব্যবহার করা যায় এমন যে কোন পাত্রই ব্যবহার করা যায়।
বাবুর্চি অন্যান্য উপাদানের জন্য পছন্দসই গাজর, বাঁধাকপি, আলু ইত্যাদি ব্যবহার করে একটি ঝোল তৈরী করেন,তারপর লবণ এবং অন্যান্য মশলা যোগ করেন। উপাদানগুলি স্তরযুক্ত হওয়া উচিত, সবার উপরে থাকবে সবজি। সবশেষে পর্যাপ্ত পানি যোগ করা হয় যাতে পাত্রের মধ্যে বাষ্পের বুদবুদ ওঠে। পাত্রটি ঢাকনা দিয়ে ঢেকে দেওয়া হয়।
পাথরের উত্তাপ এবং বাষ্প পাত্রের ভেতরের মাংস রান্না করে ফেলবে। যদি পাথরের উত্তাপ যথেষ্ট না হয় তবে চুলার আগুনে পাত্রটি রাখা হয়। আগুনের উত্তাপে এবং মাংসের চর্বি শুষে নিয়ে পাথরগুলো কালো হয়ে যায়। পাচক ঘ্রাণ শুকে রান্না হয়ে না যাওয়া পর্যন্ত পাত্রটি ঢেকে রাখতে হবে। পাথরে মাংস রান্না করতে প্রায় দেড় ঘণ্টার মত সময় লাগে। মাংস রান্না হলে পাথর সমেত কিছু মাংস পাচক বের করে আনে। সাধারনত খরখগ হাত দিয়ে খাওয়া হয়। তবে অনেকে মাংস হাড় থেকে আলাদা করার জন্যে ছুরি ব্যবহার করে থাকে। খোরখোগ মঙ্গোলীয় গ্রামাঞ্চলে একটি জনপ্রিয় খাবার। তবে এটি সাধারণত রেস্তোরাঁয় পরিবেশিত হয় না।
টেললেস্‌ প্লুশব্লু

টেললেস্‌ প্লুশব্লু (বৈজ্ঞানিক নাম: "Flos areste (Hewitson)") এক প্রজাতির মাঝারী আকারের ধূসর বাদামী এবং উজ্জ্বল ধাতব নীল রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।
টেললেস্‌ প্লুশব্লু এর প্রসারিত অবস্থায় ডানার আকার ৪০-৪৪ মিলিমিটার দৈর্ঘ্যের হয়।
টেললেস্‌ প্লুশব্লু এর বিস্তৃতি ভারত এর আসাম থেকে সিকিম পর্যন্ত।
১৯৩২ সালে বিজ্ঞানী ইভানস্‌ নথিভুক্ত করেছিলেন যে এই প্রজাতিগুলি দূর্লভ।
হাবীবুল্লাহ সিরাজী

হাবীবুল্লাহ সিরাজী (৩১ ডিসেম্বর ১৯৪৮ - ২৪ মে ২০২১) ছিলেন একজন বাংলাদেশী কবি ও লেখক। বাংলা ভাষা ও সাহিত্যে অবদানের স্বীকৃতিস্বরূপ বাংলাদেশ সরকার কর্তৃক তিনি ২০১৬ সালে একুশে পদকে ভূষিত হয়েছিলেন। সিরাজী ২০১৮ সালের ২০ ডিসেম্বর থেকে মৃত্যু অবধি বাংলা একাডেমির মহাপরিচালক হিসেবে নিয়োজিত ছিলেন।
সিরাজী ১৯৪৮ সালের ৩১ ডিসেম্বর ফরিদপুর জেলায় জন্মগ্রহণ করেন। তার পিতা আবুল হোসেন সিরাজী ও মাতা জাহানারা বেগম। তিনি ফরিদপুর জিলা স্কুল থেকে ১৯৬৪ সালে মাধ্যমিক, ফরিদপুর রাজেন্দ্র কলেজ থেকে ১৯৬৬ সালে উচ্চ মাধ্যমিক এবং বাংলাদেশ প্রকৌশল বিশ্ববিদ্যালয় থেকে ১৯৭০ সালে প্রকৌশলে স্নাতক ডিগ্রি লাভ করেন।
হাবীবুল্লাহ সিরাজী'র প্রকাশিত কাব্যগ্রন্থের সংখ্যা ৩২টি। এছাড়াও তিনি ২টি উপন্যাস, ২টি প্রবন্ধ, ১টি স্মৃতিকথা এবং ১০টির মতো ছড়া/পদ্যগ্রন্থ রচনা করেছেন।
মালয়েশিয়ার জাতীয় মসজিদ

মালয়েশিয়া জাতীয় মসজিদ () মসজিদটি মালয়েশিয়ায় কুয়ালালামপুরে অবস্থিত। মসজিদটির ধারণ ক্ষমতা আছে ১৫,০০০ মানুষ এবং এটি ১৩ একর ভূমির উপর নির্মিত (৫৩,০০০ মি ২) এবং একটি সুন্দর বাগান আছে। মসজিদটির মূল কাঠামোটি পাবলিক ওয়ার্কস ডিপার্টমেন্টের তিনজন ব্যক্তি: ইউকে স্থপতি হাওয়ার্ড অ্যাশলি এবং মালয়েশীয়দের হিশাম আলবকরি ও বাহারুদ্দিন কাসিমের দ্বারা নির্মিত হয়েছিল। ১৯৬৫ সালে ভেয়েনিং রোড ব্রাদার্স গসপেল হল এলাকায় মসজিদটি নির্মিত হয়। ১৯২২ সালে মসজিদটি মালয়েশিয়ার সরকার কর্তৃক অনুমোদিত হয়েছিল এবং সেখানে থেকে অদ্যাবধি প্রতিষ্ঠিত। মসজিদটি শক্তিশালী এবং আধুনিক পদ্ধতিতে স্টীলের পাত, লোহার রড ইত্যাদি বসিয়ে আরও মজবুত করে তৈরি করা হয়েছে, তারপর মসজিদটি নতুন স্বেচ্ছাসেবী মালয়েশিয়াানদের আকাঙ্খার প্রতীক হয়ে উঠেছে।
মসজিদটির প্রধান বৈশিষ্ট্য গুলোর মধ্যে অন্যতম হল ৭৩ মিটার উচ্চ মিনার বা গম্বুজ এবং একটি ১৬ খন্ড তারকাখচিত কংক্রিটের সমন্বয়ে ছাদ রয়েছে। বিশেষভাবে বৈশিষ্ট্যযুক্ত প্রধান ছাদ যা একটি খোলা ছাতা এর স্মারক, মিনারের একটি মসৃন আবরণ, ছাতা বিশিষ্ট নকশা। প্রধান ছাদটির আবদ্ধ প্লেটগুলি মূল সমাবেশের জন্য প্রয়োজনীয় বৃহৎ স্প্যান্স অর্জনের একটি সৃজনশীল সমাধান। কম্পাউন্ড জুড়ে ছড়িয়ে পড়া পুল এবং ফোয়ারা প্রতিফলিত হয়।
১৯৫৭ সালের ৩১ আগস্ট মালয়ায় ব্রিটিশ সরকার স্বাধীনতা লাভ করে। নতুন সরকার ব্যবস্থার সাথে অর্থনৈতিক, সামাজিক ও স্থাপত্যের ক্ষেত্রে সক্রিয়ভাবে বাস্তবায়ন করা হয়। নতুন প্রগতিশীল সংস্কৃতি তুলে ধরা এবং গণতন্ত্র অর্জনের জন্য এই অনুষ্ঠানগুলি ছিল অন্যতম। অতএব, ১৯৫৭ সালের ৩০ জুলাই ফেডারেল এক্সিকিউটিভ কাউন্সিলের বৈঠকে দেশের স্বাধীনতার প্রতীক হিসেবে একটি জাতীয় মসজিদ নির্মাণের ধারণাটি বিনির্মাণ করা হয়। ১৯৫৮ সালের ৫ মার্চ অন্য একটি সভায়, মালয় ফেডারেশন-এর এগারো রাজ্যের মুখ্যমন্ত্রীর সভাপতিত্ব করেন, যেখানে প্রধানমন্ত্রীকে স্বীকৃতিস্বরূপ মসজিদের নাম তৌকু আবদুল রহমান পুতুল আল-হাজ করার একটি প্রস্তাব পেশ করা হয়।
মসজিদটির প্রধান সংস্কার হয় ১৯৮৭ সালে এবং গোলাপি কংক্রিটের ছাদটি এখন সবুজ ও নীল টাইলস পরিবর্তিত। মসজিদ নেগারা এতটা চাকচিক্য এবং মসৃণ যা কুয়ালালামপুর নীল আকাশকে হার মানায়। জালান সুলতান হিশামুদ্দিনের পাশে রেল স্টেশন এর এতটাই কাছে মসজিদটি নির্মিত যেখান থেকে পায়ে হেটে মসজিদের অভ্যন্তরে যাওয়া যায়। মসজিদটির অনন্য আধুনিকতার মধ্যে অন্যতম হচ্ছে নকশা এবং ইসলামী শিল্পকলার একটি সমকালীন নিদর্শন।
মসজিদ নেগ্রারা ২৭ আগস্ট ২০১৫ তারিখে, তার সুবর্ণ জয়ন্তী (৫০ তম বার্ষিকী) উদ্‌যাপন করে।
হাফিজুল্লাহ আমিন

হাফিজুল্লাহ আমিন (পশতু/; জন্ম: ১ আগস্ট ১৯২৯ – ২৭ ডিসেম্বর ১৯৭৯) স্নায়ুযুদ্ধ চলাকালে আফগানিন্তানের রাজনীতিবিদ ছিলেন। আমিন পহমনে জন্মগ্রহণ করেন এবং কাবুল বিশ্ববিদ্যালয়ে থেকে শিক্ষা জীবন সম্পন্ন করেন। এরপর তিনি শিক্ষক হিসেবে প্রাথমিক কর্মজীবন শুরু করেন। কয়েক বছর পরে, তিনি তার পেশার উন্নতিকল্পে অধ্যয়নের জন্য মার্কিন যুক্তরাষ্ট্রে পাড়ি জমান। তিনি স্থায়ীভাবে আফগানিস্তান থেকে যাওয়ার পূর্বে মার্কিন যুক্তরাষ্ট্রে দ্বিতীয় বারের মত সফর করেন এবং মৌলবাদী রাজনীতির সাথে সম্পৃক্ত হয়ে তিনি তার রাজনৈতিক কর্মজীবন শুরু করেন। ১৯৬৫ সালের সালের সংসদীয় নির্বাচনে তিনি একজন প্রার্থী হিসেবে মনোনীত হন কিন্তু উক্ত নির্বাচনী আসন থেকে তিনি জয়লাভ করতে পারেননি। ১৯৬৯ সালের সংসদ নির্বাচনে আমিন একমাত্র খালিকী সংসদ সদস্য হিসেবে নির্বাচিত হন এবং স্থায়ীভাবে দলের সামর্থ্য বৃদ্ধিতে ভূমিকা রাখেন। তিনি সাওর বিপ্লব এর প্রধান সংগঠক ছিলেন, যেখানে যিনি মুহাম্মদ দাউদ খান সরকারকে উৎখাত করতে গুরুত্বপূর্ণ ভূমিকা পালন করেছিলেন।
হাফিজুল্লাহ আমিন ১৯২৯ সালের ১লা আগস্ট পিংম্যানের একটি ঘিলজাই পশতুন পরিবারে জন্মগ্রহণ করেন। তার পিতা একজন সরকারি কর্মচারী ছিলেন। কিন্তু দূর্ভাগ্যবশত তিনি শৈশবকালেই পিতৃহারা যান। তার ভাই আব্দুল্লাহ প্রাথমিক বিদ্যালয়ের একজন শিক্ষক ছিলেন। হাফিজুল্লাহ আমিন প্রাথমিক শিক্ষা ও উচ্চ মাধ্যমিক পর্যায়ের উভয়ই ধাপ কৃতিত্বের সাথে শেষ করে কাবুল বিশ্ববিদ্যালয়ে অধ্যয়নের সুযোগ লাভ করেন। বিশ্ববিদ্যালয়ে তিনি গণিত বিষয়ে অধ্যয়ন করেন। এরপর তিনি কাবুলের দারুল মৌলিমেন শিক্ষক কলেজ থেকে স্নাতক ডিগ্রী লাভের পর একজন শিক্ষক হিসেবে কর্মজীবন শুরু করেন। পরবর্তীতে তিনি দারুল মুয়ালিমেন কলেজের সহকারী অধ্যাপক হন এবং তারপর তিনি অভিজাতপূর্ণ এভেসিনা উচ্চ বিদ্যালয় প্রধান অধ্যাপক হিসেবে দায়িত্ব পালন করেন। ১৯৫৭ সালে তিনি আফগানিস্তান ত্যাগ করে নিউ ইয়র্ক সিটির কলম্বিয়া বিশ্ববিদ্যালয়ে এম.এ. শেষ করার জন্য নিযুক্ত হন। কলম্বিয়াতে থাকাকালীন সময়ে আমিন মার্কসবাদের প্রতি আকৃষ্ট হয়ে পাড়ে এবং ১৯৫৮ সালে তিনি বিশ্ববিদ্যালয়ের সমাজতান্ত্রিক প্রগতিশীল ক্লাবের সদস্যপদ লাভ করেন। আফগানিস্তানে ফিরে আসার পরে তিনি কাবুল বিশ্ববিদ্যালয়ে শিক্ষক হিসেবে নিযুক্ত হন এবং দ্বিতীয় বারের মত আবেদীন উচ্চ মাধ্যমিক বিদ্যালয়ের প্রধান শিক্ষক পদে যোগ দেন। তৎকালীন সময়ে আমিন বামপন্থী নূর মুহম্মদ তারকির সাথে পরিচিত হন। একই সময়ে তিনি দারুল মুয়ালিমেন কলেজের অধ্যক্ষ হওয়ার জন্য অ্যাভেসিনা হাইস্কুলের প্রধান শিক্ষকের পদ থেকে পদত্যাগ করেন।
হাইসন

হাইসন, বা সৌভাগ্যবান ড্রাগন চা, হচ্ছে চীনের আনহুই প্রদেশের একটি চৈনিকসবুজচা। এটি কচি পাতার থেকে তৈরি করা হয় যা সরু করে বলে লম্বা করা হয়, এর পাকানো আকৃতি হালকাভাবে ঘূর্ণিত হয়। খুব সম্ভবত হাইসন একটি ক্যান্টনীয় নাম () থেকে উদ্ভূত হয়েছে, যা আক্ষরিক অর্থে "সমৃদ্ধ বসন্ত চা", যদিও এ নিয়ে একটি কথা প্রচলিত আছে যে এটি একজন ইংরেজ চা বণিক, ফিলিপ হাইসনের নাম থেকে এসেছে। হাইসন চাকে নিম্নলিখিত তিনটি শ্রেণীতে ভাগ করা হয়েছে: মি সি, চেং সি এবং ফু সি।
হাইসন চাকে প্রায়ই একটি নিম্ন মানের বা মধ্যম মানের চা হিসাবে চিন্তা করা হয়, যখন কচি হাইসনকে উচ্চ মানের বিবেচনা করা হয়। এটি আগেভাগেই তোলা হয়, "বর্ষা কালের আগেই," এবং একটি পূর্ণবিস্তৃত, তীব্র স্বাদযুক্ত এবং সোনালী রঙের হয়ে থাকে। কচি হাইসন চা , চুন মে (একটি শক্ত, ছোট, জটবাধা পাতা), ফোং মী (দীর্ঘ, বড়, কোঁকড়ানো পাতা), সো মে (একটি ছোট, অ-কঠিন, জটবাধা পাতা) এবং অন্য বিভাজিত উপশ্রেণীতে বিভক্ত। এটিকে কখনও কখনও প্রথম, দ্বিতীয়, এবং তৃতীয় কচি হাইসন হিসেবেও শ্রেণীবদ্ধ করা হয়। কচি হাইসনের জন্য চীনা নাম হল- ইয়ু চিন চা এবং নিম্নোক্ত শ্রেণীতে শ্রেণীভুক্ত করা হয়েছেঃ মি ইয়ু, ও ইয়ু, আই ইয়ু, ইয়া ইয়ু এবং সি ইয়ু।
হাইসন প্রস্তুত করতে, ৬ আউন্সের কাপের জন্য ১ চা-চামচ ব্যবহার করুন, স্ফুটনাংকের নিচে পানি ব্যবহার করুন, এবং ২-৩ মিনিটের জন্য জ্বাল দিন।
হাইসন চাকে হালকা, উষ্ণ, মসৃণ, ভাল-আকৃতির, মাটিসদৃশ, স্নিগ্ধ, এবং প্রাণবন্ত স্বাদ হিসাবে বর্ণিত করা হয়েছে। এটাকে গরম বা জমাটবদ্ধ বরফের মতো করে পরিবেশন করা যেতে পারে। এতে দুধ এবং চিনি সাধারণত যোগ করা হয় না, এবং এগুলো হাইসন চায়ের স্বাদ হ্রাস করে দেয় বলে মনে করা হয়, তবে ঠান্ডা হাইসন চা প্রায়ই চুন বা লেবু দিয়ে সুশোভিত করে পরিবেশন করা হয়।
প্রায়শই মধ্যম মানের বিবেচনা করা হলেও, ১৮ শতকের ব্রিটিশরা হাইসন চাকে অত্যন্ত মূল্যবান বলে প্রশংসা করত এবং অন্যান্য চায়ের তুলনায় হাইসন চায়ের জন্য ট্যাক্স বেশি দিতে হত। বোস্টন টি পার্টির সময়কালে হাইসান চা, যা ধ্বংস হয়ে গিয়েছিল এমন তিনশরো অধিক চা সিন্ধুকের থেকে ১৫টি চায়ের প্রতিনিধিত্ব করে।
হাইসন চা’কে ১৮৪৭ সালের রালফ ওয়াল্ডো এমারসনের "জিনোফেনস" এর প্রথম স্তবকে সূত্র হিসেবে উল্লেখ করেছেন: ""ভাগ্য ক্রমে, বিকল্প পথে নয়, সাবধানী প্রকৃতি হাইসনকে এবং প্রাচীর-ফুলে এক সুগন্ধি দিয়েছে, আঙ্গুর-লতা ও জলপ্রপাতের এক শব্দ, মরুভূমি এবং হ্রদের থেকে এক অবয়ব।""
ইংরেজ প্রবন্ধকার চার্লস ল্যাম্ব তাঁর প্রবন্ধ "ওল্ড চায়নাতে" হাইসন চা’কে উল্লেখ করেছেন, যা এলিয়ার প্রবন্ধ ("১৮৩৫ সালে প্রকাশিত, এলিয়াসের শেষ প্রবন্ধে) সংষ্করণে প্রকাশিত হয়:
"গত সন্ধ্যায় আমি আমার চাচাত ভাইয়ের কাছে ইঙ্গিত করেছিলাম, আমাদের হাইসন শেষ হওয়াতে (যা আমরা তখনও এক বিকালে পুরাতন চলনে যথেষ্ট পান করি) এই স্পেসিওসা মিরাকুলায় কিছু অসাধারণ পুরানো নীল চীনা পাত্রের উপর।"
হাইফা

হাইফা (হিব্রু: χe̯fa আরবি: حيفا) জেরুজালেম ও তেল আবিবের পর ইসরাইলের তৃতীয় বৃহত্তম শহর। হাইফা শহরটি ইসরায়েলের ২য় বা ৩য় ঘনবসতিপূর্ন শহর।
হাইফা নামের উৎস এখনো পরিষ্কার জানা যায়নি। একটি সূত্র বলছে একজন ধর্মযাজকের নাম থেকে এই শব্দটি এসেছে। কিছু খ্রিস্ট ধর্মে বিশ্বাসী মনে করেন এটি ধর্মযাজক সেইন্ট পিটারের নাম থেকে এসেছে। আরেকটি মাধ্যম থেকে জানা যায় হাইফা শব্দটি এসেছে হিব্রু শব্দ חפה (হাফা), অর্থাৎ সুরক্ষিত। আবার অন্য আরেক সূত্র থেকে জানা যায় এটি হিব্রু শব্দ חוֹף (হোফ), অর্থাৎ কূল অথবা חוֹף יָפֶה (হোফ ইয়াফে) অর্থাৎ সুন্দর সৈকত শব্দ থেকে এসেছে।
এই শহরটি ব্রোঞ্জ যুগে 'টেল আবু হাওয়াম' নামে পরিচিত ছিল (১৪শ' খ্রীষ্টপূর্বে)। এটি একটি বন্দর ও মাছ ধরার গ্রাম হিসেবে পরিচিত ছিল।
হাইফা শহরের 'মাউন্ট কারমেল' এবং 'কিশোন নদী'র কথা হিব্রু বাইবেলে লেখা রয়েছে।
খ্রীষ্টপুর্ব ৬ষ্ঠ শতকের পারসিক যুগে গ্রিক ভৌগোলিক স্কাইলেক্স একটি শহরের কথা উল্লেখ করে লেখেন "উপসাগর ও জিউসের ভাষ্কর্যের মধ্যে রয়েছে", যেটা সম্ভবত হাইফা শহরের শিখমোনার কথা বলা হয়েছে।
হেলেনিস্টিক যুগ থেকে জানা যায় শহরটি দক্ষিণ দিকে সরে গিয়ে 'বেত গালিম' এর দিকে অবস্থান নেয়। কারণ, পুরোনো বন্দর বালুর কারণে বন্ধ হয়ে যায়। উপকূল এলাকায় গ্রীক ভাষাভাষীর মানুষ বাস করতো, তারা বাণিজ্যের সাথে যুক্ত ছিলো।
হাইফা শহরটি শিখমোনা শহরের কাছে অবস্থিত ছিল এবং শিখমোনা বেত গালিম শহরের দক্ষিণ-পশ্চিম দিকে ছিল। .
৩য় শতাব্দীতে তালমুদ সাহিত্যে এই শহরের কথা উল্লেখ করা হয়, এটি ইহুদি জেলেদের গ্রাম এবং রাব্বি আভদিমি এবং অন্যান্য ইহুদি পন্ডিতদের বাড়ি।
বাইজেন্টাইন যুগে হাইফা শহরের উন্নতি হলেও গুরুত্বপূর্ণ শহর ছিলোনা।
৬৩০-৬৪০ এ আরব কর্তৃক ফিলিস্তিন দখলের পর বন্দরনগরী 'আক্কা' শহরের জন্য উপেক্ষিত থাকে। রাশিদুন খিলাফতের সময়ে হাইফা উন্নয়ন ত্বরান্বিত হয়।
৯ম শতকে উমাইয়া খেলাফত এবং আব্বাসীয় খেলাফতের অধীনে হাইফা শহর মিশরীয় বন্দরের সাথে বাণিজ্য যোগাযোগ শুরু করে এবং এই শহরে বেশ কয়েকটি জাহাজ নির্মাণ কারখানা নির্মাণ করা হয়।
আশরাফুল আলম

আলম (জন্মঃ ১০ মার্চ ১৯৪৭) হলেন বাংলাদেশের একজন বরেণ্য আবৃত্তিশিল্পী,স্বাধীনবাংলা বেতারকেন্দ্রের শব্দসৈনিক। লেখক ও সাংস্কৃতিক কর্মী।
শব্দসৈনিক হিসেবে এদেশের স্বাধীনতা যুদ্ধ ও সংস্কৃতিতে অনন্য সাধারণ অবদানের জন্য তাকে "স্বাধীনতা পুরস্কার- ২০১৭" প্রদান করা হয় ।
শিল্প ও সংস্কৃতির মাধ্যমে মুক্তিযুদ্ধে অসাধারণ অবদানের জন্য ২০১৭ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
তাজিকিস্তান–তুরস্ক সম্পর্ক

তাজিকিস্তান-তুরস্ক সম্পর্ক, তাজিকিস্তান এবং তুরস্ক এর মাঝে বিদ্যমান দিপাক্ষিক সম্পর্ককে নির্দেশ করে। দুই দেশের মাঝে অত্যন্ত আন্তরিক এবং বন্ধুত্বপূর্ণ সম্পর্ক বিদ্যমান। ১৯৯১ সাল থেকে এই দুই দেশের মধ্যে প্রায় ৩০ এর অধিক চুক্তি এবং সমঝোতা স্মারক সাক্ষরিত হয়েছে।
তাজিকিস্তানের রাজধানী দুশানবেতে তুরস্কের একটি স্থায়ী দূতাবাস রয়েছে। অপরদিকে, তুরস্কের রাজধানী আঙ্কারায় তাজিকিস্তানের একটি স্থায়ী দূতাবাস রয়েছে।
তাজিকিস্তান পূর্বে সোভিয়েত ইউনিয়ন এর অন্তর্ভুক্ত ছিল। পরবর্তীতে সোভিয়েত ইউনিয়ন ভেঙ্গে, যে ১৫ টি পৃথক এবং স্বাধীন রাষ্ট্র গঠিত হয়, তার একটি হল তাজিকিস্তান। তাজিকিস্তান ১৯৯১ সালের ৯ সেপ্টেম্বর তাদের পার্লামেন্টে স্বাধীনতার ব্যাপারে প্রস্তাব গ্রহণ করে এবং তাজিকিস্তানের স্বাধীনতা ঘোষণা করে। ১৯৯১ সালের ১৬ ডিসেম্বর, তুরস্ক, তাজিকিস্তানের স্বাধীনতাকে স্বীকৃতি দেয়। এরপর ১৯৯১ সালের ২৬ ডিসেম্বর, সোভিয়েত ইউনিয়ন বিলুপ্ত হয় এবং তাজিকিস্তান একটি পৃথক রাষ্ট্র হিসেবে স্বীকৃতি পায়।
১৯৯২ সালের ২৯ জানুয়ারি, আনুষ্ঠানিকভাবে তাজিকিস্তান এবং তুরস্কের মধ্যে কূটনৈতিক সম্পর্ক স্থাপিত হয়। ১৯৯২ সালে ৪ আগস্ট, দুশানবেতে তুরস্ক তাদের দূতাবাস চালু করে। অপরদিকে তার পরের বছর, ১৯৯৫ সালের ১৬ অক্টোবর, আঙ্কারায় তাজিকিস্তান তাদের দূতাবাস চালু করে।
মধ্য এশিয়ার দেশগুলোর সাথে তুরস্কের সম্পর্কের কাঠামোর মাধ্যমে, তুরস্ক এবং তাজিকিস্তানের সম্পর্ক রয়েছে। তবে অন্যান্য মধ্য এশীয় দেশগুলোর তুলনায়, তাজিকিস্তান এবং তুরস্কের মধ্যাক্র সম্পর্ক ধীরে এগিয়েছে। এর কারণ হল, ১৯৯২ সাল থেকে ১৯৯৭ সাল পর্যন্ত চলা তাজিকিস্তানের অভ্যন্তরীণ যুদ্ধ। এই সময়কালে, দুশানবেতে অবস্থিত তুরস্কের দূতাবাসটিই ছিল, তাজিকিস্তানে চালু থাকা একমাত্র কূটনৈতিক দূতাবাস। আবার এই সময়ের মধ্যে, তুরস্কের প্রধানমন্ত্রী, সুলেমা ডেমিরেল এর তাজিকিস্তান সফর ছিল একমাত্র উচ্চ পর্যায়ের সফর।
২০০৬ সালের ১৯-২২ জানুয়ারি, তাজিকিস্তানের রাষ্ট্রপতি, ইমোমালি রাহমোন রাষ্ট্রীয় সফরে তুরস্ক যান।
২০০৯ সালের ২৯ জুন, তুরস্কের রাষ্ট্রপতি, আব্দুল্লাহ গুল রাষ্ট্রীয় সফরে তাজিকিস্তানে যান। সেই সফরে তিনি তাজিক রাষ্ট্রপতি রাহমোন এর সাথে দ্বিপাক্ষিক সম্পর্কের ব্যাপারে আলোচনা করেন।
এছাড়াও, এই দুই নেতা, জঙ্গিবাদ, উগ্রবাদী কার্যক্রম, অবৈধ অভিবাসন, মাদক এবং অস্ত্র পাচার, সংগঠিত অপরাধ প্রভৃতির বিরুদ্ধে নিজেদের সমবস্থানের বিষয়েও আলোচনা করেন। এর পাশাপাশি, মধ্য এশিয়ার অর্থনৈতিক এবং সামাজিক উন্নয়নের ক্ষেত্রে আফগানিস্তান এর রাজনৈতিক এবং সামজিক স্থিতিশীলতার গুরুত্বের বিষয়েও আলোচনা করেন এই দুই নেতা।
জাতীয় প্রেস ক্লাব (বাংলাদেশ)

জাতীয় প্রেস ক্লাব পেশাদার সাংবাদিকদের ক্লাব যা বাংলাদেশের রাজধানী ঢাকার সেগুন বাগিচায় অবস্থিত। বর্তমানে এ ক্লাবের সভাপতি (ভারপ্রাপ্ত) কবি হাসান হাফিজ এবং সাধারণ সম্পাদক (ভারপ্রাপ্ত) আইয়ুব ভুঁইয়া।
১৯৫৪ সালের ২০ অক্টোবর "পূর্ব পাকিস্তান প্রেস ক্লাব" হিসেবে প্রতিষ্ঠিত হয় জাতীয় প্রেস ক্লাব। এ ক্লাব নীতিমালা অনুযায়ী নির্বাচিত কমিটির মাধ্যমে পরিচালিত হয়। পূর্ব পাকিস্তান সরকার সে সময়ে ১৮ তোপখানা রোড, সেগুন বাগিচাতে মাসিক ১০০ টাকায় ভাড়ায় প্রেস ক্লাবের প্রধান কার্যালয়টি শুরু করেন। ১৯৪৭ সালের পূর্বে এ ভবনটি ছিলো ঢাকা বিশ্ববিদ্যালয়-এর আবাসিক ভবন যেখানে পদার্থবিজ্ঞানী সত্যেন্দ্রনাথ বসু বসবাস করতেন। এ ক্লাবের প্রথম আজীবন সদস্য হলেন এন এম খান এবং ক্লাবের প্রথম সভাপতি ছিলেন মুজীবুর রহমান খাঁ। ১৯৭১ সালের ২৫ মার্চ পাকিস্তানি বাহিনীর অপারেশন সার্চলাইট এর সময় পুরো ক্লাব ভবনটি বিধ্বস্থ হয়ে যায়। বাংলাদেশ স্বাধীন হওয়ার পর ১৯৭২ সালের ৫ মার্চ তৎকালীন সভাপতি আবদুল আউয়াল খানের সভাপতিত্বে আনুষ্ঠানিক ক্লাব ব্যবস্থাপনা কমিটির সভায় ক্লাবের নাম "পূর্ব পাকিস্তান প্রেস ক্লাব"-এর পরিবর্তে "জাতীয় প্রেস ক্লাব" রাখার সিদ্ধান্ত গৃহীত হয়। ১৯৭৭ সালে বাংলাদেশ সরকার এ জায়গাটি জাতীয় প্রেস ক্লাবের নিজস্ব জায়গা হিসেবে বরাদ্দ দেয় এবং নতুন ভবন নির্মাণ করে দেয়। ১৯৫৫ সালে ক্লাবের লোগো নির্বাচন করা হয়।
জাতীয় প্রেস ক্লাবে বর্তমানে তিন ধরনের সদস্য রয়েছে। প্রথম হচ্ছে আজীবন সদস্য, দ্বিতীয় হচ্ছে পেশাদার সাংবাদিকদের জন্য স্থায়ী সদস্য এবং তৃতীয় হচ্ছে সহযোগী সদস্য। সহযোগী সদস্যরা ভোট দিতে পারেন না। এ ক্লাবের বর্তমান সদস্য সংখ্যা প্রায় ১,২০০। ক্লাব পরিচালনা কমিটির সদস্য সংখ্যা ১৭ জন।
স্কেন্ডার ব্রুকাজ

স্কেন্ডার ব্রুসাজ (এছাড়াও সিকান্দার ব্রুকাজ পরিচিত, যিনি ২২ জুন, ১৯৭৬ সালে মালায়িশি ই মাদে জেলায় জিন্নাহ নামে জন্মগ্রহণ করেন) একটি আলবানীয় মুসলিম পণ্ডিত যিনি মার্চ ২০১৪ সাল থেকে আলবেনিয়া'র প্রধান মুফতি () হিসেবে কাজ করছেন। তিনি বর্তমান আলবেনিয়া সুন্নি মুসলিম কমিউনিটির প্রধান। তার পূর্বসূরি হিসেবে হেকি সেলিম মুসা ছিলেন। 
ব্রুস্যাজ দেশটির উত্তর আলেকজান আল্পস থেকে পড়াশুনা শেষ করেন। তিনি এরপর ইপোকা বিশ্ববিদ্যালয়ের পরিচালক এবং বেদর বিশ্ববিদ্যালয়ের অধ্যাপক ছিলেন।
কেমসএইচ প্রধান হবার পর, স্কেন্ডার ব্রুসাজের নির্বাচন বিতর্কিত হয়ে পড়েছিলেন। কিছু ইমাম ও অন্যান্য মুসলিম ধর্মীয় নেতারা এটি অবৈধ হিসেবে চিহ্নিত করেন, যেখানে বলেন তারা যে, ব্রুসাজ কেএমএইচএর নিয়ম লঙ্ঘন করে এবং মার্কিন যুক্তরাষ্ট্রএ অবস্থিত গুলেন আন্দোলন দ্বারা একটি অভ্যুত্থানের অবস্থান হিসাবে তার অবস্থানকে গণ্য করে।
আয়া উয়েটো

আয়া উয়েটো (জন্ম: ১৪ সেপ্টেম্বর, ১৯৮৫) হচ্ছেন একজন জাপানি অভিনেত্রী, গায়িকা এবং টেলিভিশন ব্যক্তিত্ব। ১৯৯৭ সালে, আয়া উয়েটো সপ্তম জাপান বিশোজো প্রতিযোগিতায় অংশগ্রহণ করেন, যেখানে তিনি বিশেষ জুরি পুরস্কার জিতেছিলেন। এর পরপরই, আয়া উয়েটো প্রতিভা সংস্থা অস্কার প্রমোশনে যোগদান করে এবং গান, নাচ ও অভিনয়মূলক শিক্ষা গ্রহণ শুরু করেন। ১৯৯৯ সালে, তিনি তিনজন জাপান বিশোজো প্রতিযোগিতা অংশগ্রহণকারীদের সাথে মেয়ে গ্রুপ জেড-১ গঠন করেন। ২০০২ সালের পরে সেই বছরটিতে গ্রুপটি বিচ্ছিন্ন হয়ে যায়, আয়া উয়েটো পনি ক্যানিয়নের সাথে স্বাক্ষরিত হন এবং "পিওরনেস" প্রকাশ করেন যেটি তার প্রথম একক প্রধান শিল্পী হিসেবে প্রথম গান। তিনি পাঁচটি স্টুডিও অ্যালবাম প্রকাশ করেছেন যা অরিকন শীর্ষ দশটি এককের মধ্যে স্থান পেয়েছে।
তের বছর বয়সে, আয়া উয়েটো ১৯৯৯ সালের রোমাঞ্চকর "স্যাটসিজিনশা: কিলার অফ পারাইসো"-এ অভিনয় শুরু করেন। ২০০১ সালে, আয়া উয়েটো টোকিও ব্রডকাস্টিং সিস্টেমের নাটক ৩-নেন বি-গুমি কিনপাচি-সেনসেই-এ উপস্থিত হয়েছেন। একটি হাই স্কুল ছাত্রের লিঙ্গ বর্ণমালার সাথে তার ছবির সমালোচনার জন্ম দেয়। অতঃপর তিনি অনেক নেতৃস্থানীয় ভূমিকা ও বিজ্ঞাপনের অনুমোদন লাভ করেন, আয়া উয়েটো জাপানের সবচেয়ে স্বীকৃত মুখগুলির একটি হিসাবে প্রতিষ্ঠিত হয়। ২০০৪ সাল থেকে, আয়া উয়েটো পাঁচবার সিম রাওয়ালির বার্ষিক শিরোনামে উপস্থিত হয়েছেন। আয়া উয়েটো দুটি টেলিভিশন ড্রামা একাডেমী অ্যাওয়ার্ডস জিতেছেন - একটি সেরা অভিনেত্রীর জন্য এবং অপরটি সেরা সাহায্যকারী অভিনেত্রীর জন্য।
আয়া উয়েটো ২০০৩ সালের ব্লকবাস্টার চলচ্চিত্র "আজুমি"-এর র‍্যুহেই কিটামুরার নেতৃত্বাধীন চরিত্রে বড় পর্দার দিকে অগ্রসর হন, যা তাকে সেরা অভিনেত্রীর জন্য জাপান একাডেমি পুরস্কারের জন্য মনোনয়ন প্রদান করে। তিনি তার উত্তরসূরী, "আজিমী ২: ড্যাথ এন্ড লাভ" (২০০৫) এবং "থেরোমে রোমে" (২০১২), মারি ইয়ামাজাকির মাঙ্গা সিরিজের একই নামকরণে অভিনয় করতে গিয়েছিলেন। ২০১৭ সালে, আয়া উয়েটোর নাটক সিরিজ "হিরুগাও"র বৈশিষ্ট্য চলচ্চিত্র অভিযোজনে অভিনয় করেছেন।
আয়া উয়েটো হিরোকেদানের বাবা এবং ওকিনাওয়ান মায়ের ঘরে টোকিওর নেমিরায়জন্মগ্রহণ করেন। আয়া উয়েটোর অভিষেকের পর তার বাবা মা তালাকপ্রাপ্ত হয়। তার একজন বয়স্ক ভাই, শুন এবং ছোট ভাই মাকোতো সহ তিন ভাই বোন ছিল। একটি অপেক্ষাকৃত দরিদ্র ক্রমবর্ধমান পরিবার হওয়া সত্ত্বেও, আয়া উয়েটো পিয়ানো, আধুনিক ব্যালে, সাঁতার এবং জিমন্যাস্টিকস শিক্ষালাভ করেছেন। তার মূলত একজন বিনোদনকারী হতে কোন উচ্চাকাঙ্খা ছিল; তিনি পরিবর্তে একটি প্রাক স্কুলের শিক্ষক হতে চেয়েছিলেন।
পলি হলিডে

পলি ডিন হলিডে (; জন্ম: ২ জুলাই ১৯৩৭) হলেন একজন মার্কিন অভিনেত্রী। তিনি মঞ্চ, টেলিভিশন ও চলচ্চিত্রে অভিনয় করেন। তিনি ১৯৭০-এর দশকের সিটকম "অ্যালিস" টিভি ধারাবাহিকে ফ্লোরেন্স জিন "ফ্লো" ক্যাসলবেরি চরিত্রে অভিনয়ের জন্য সর্বাধিক পরিচিত। এই ধারাবাহিকে অভিনয় করে তিনি দুটি সেরা পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন এবং তিনটি এমি পুরস্কারের মনোনয়ন লাভ করেন। তিনি এই ধারাবাহিকের স্বল্পকাল স্থায়ী স্পিন-অফে "ফ্লো"-তেও অভিনয় করেন। তার এই চরিত্রের ট্যাগলাইন "কিস মাই গ্রিটস" অ্যালিস ধারাবাহিকের সাথে সম্পৃক্ত সবচেয়ে স্মরণীয় ছত্র। ১৯৮৪ সালে তিনি "গ্রেমলিন্স" চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কার অর্জন করেন।
হলিডে ১৯৩৭ সালের ২রা জুলাই অ্যালাবামা অঙ্গরাজ্যের জ্যাসপারে জন্মগ্রহণ করেন। তার পিতা আর্নেস্ট সুলিভান হলিডে ছিলেন একজন ট্রাক চালক এবং মাতা ভেলমা মেবল হলিডে (জন্মনাম: কেইন)। তিনি চাইল্ডার্সবার্গ ও সিলাকোগাতে বেড়ে ওঠেন। সেখানে তার ভাই ডয়লের বাল্যবন্ধু জিম নাবোর্স বসবাস করতেন। অভিনয় শুরুর পূর্বে হলিডে তার নিজ শহর অ্যালাবামা এবং পরে ফ্লোরিডায় পিয়ানো শিক্ষক হিসেবে নিয়োজিত ছিলেন। তিনি ফ্লোরিডার সারাসোটার অসোলো থিয়েটার কোম্পানির সদস্য হিসেবে তার অভিনয় জীবন শুরু করেন। তিনি সেখানে ১০ বছর অবস্থান করেন।
হলিডে ১৯৭৩ সালে নিউ ইয়র্ক সিটিতে চলে যান এবং পাবলিক থিয়েটারে অ্যালিস চাইল্ড্রেসের নাটক "ওয়েডিং ব্যান্ড"-এ অভিনয় করেন। এক বছর পর তিনি ব্রডওয়ের সফল "অল ওভার টাউন" মঞ্চনাটকে অভিনয় করেন। "অল ওভার টাউন" নাটকে অভিনয়কালে এই নাটকের পরিচালক ডাস্টিন হফম্যানের সাথে তার বন্ধুত্ব হয়। হফম্যানের সাথে পরবর্তী কালে ১৯৭৬ সালে "অল দ্য প্রেসিডেন্ট্‌স মেন" চলচ্চিত্রে অভিনয় করেছিলেন।
তিনি ১৯৭৬ সালে তার প্রথম বড় কাজের সুযোগ পান সিটকম "অ্যালিস" টিভি ধারাবাহিকে। এতে তিনি ফ্লোরেন্স জিন "ফ্লো" ক্যাসলবেরি চরিত্রে অভিনয় করে বিপুল পরিচিতি লাভ করেন। তার এই চরিত্রের মধ্য দিয়েই "কিস মাই গ্রিটস!" শব্দগুচ্ছ জনপ্রিয়তা লাভ করে। এই শব্দগুচ্ছ পরবর্তী কালে মার্কিন শব্দভাণ্ডারে যুক্ত হয়। হলিউডে ১৯৭৬ থেকে ১৯৮০ সাল পর্যন্ত এই ধারাবাহিকে শ্রেষ্ঠাংশে অভিনয় করেন। এই কাজের জন্য তিনি দুটি সেরা পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন এবং তিনটি এমি পুরস্কারের মনোনয়ন লাভ করেন। এরপর তিনি এই ধারাবাহিকের স্বল্পকাল স্থায়ী স্পিন-অফে "ফ্লো"-তেও অভিনয় করেন। এই ধারাবাহিকে ক্ষণস্থায়ী প্রথম মৌসুমটিও সফল হয়, কিন্তু পরের মৌসুমে সময় পরিবর্তনের কারণে এর রেটিং কমে যায় এবং ১৯৮১ সালের পর এর নির্মাণ বাতিল হয়।
হলিডের উল্লেখযোগ্য চলচ্চিত্র হল "অল দ্য প্রেসিডেন্ট্‌স মেন", "মুন ওভার প্যারাডর", "মিসেস ডাউটফায়ার"। ১৯৮৪ সালে তিনি "গ্রেমলিন্স" চলচ্চিত্রে মিসেস রুবি ডিয়াগল অভিনয় করে শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কার অর্জন করেন। ২০০০ সালের অ্যালাবামা স্টেজ অ্যান্ড স্ক্রিন হল অব ফেমে তার নাম অন্তর্ভুক্ত করা হয়।
লিন্ডসে লোহান

লিন্ডসে লোহান (; জন্ম: ২ জুলাই ১৯৮৬) হলেন একজন মার্কিন অভিনেত্রী, গায়িকা, ব্যবসায়ী ও ফ্যাশন ডিজাইনার। নিউ ইয়র্ক সিটিতে জন্মগ্রহণ করা লোহান শিশু বয়সেই ফোর্ডের মডেল হিসেবে চুক্তিবদ্ধ হন। ১০ বছর বয়সেই নিয়মিত "অ্যানাদার ওয়ার্ড"-এ অভিনয় করতে থাকা লোহান ডিজনি পিকচার্সের "দ্য প্যারেন্ট ট্র্যাপ" (১৯৯৮) চলচ্চিত্রে কাজ করার সুযোগ পান। এই ছবির সফলতা তাকে টেলিভিশন চলচ্চিত্র "ফ্রিকি ফ্রাইডে" (২০০৩)-এ কাজের সুযোগ করে দেয়। শিশুশিল্পী হিসেবে লোহানের কাজগুলো তাকে তারকা খ্যাতি এনে দেয় এবং "মিন গার্লস" (২০০৪) তাকে কিশোর আদর্শ অভিনয়শিল্পী হিসেবে তাকে প্রতিষ্ঠিত করতে সাহায্য করে। তিনি পরবর্তীতে "হার্বি ফুল্‌লি লোডেড" (২০০৫) ও "জাস্ট মাই লাক" (২০০৬) চলচ্চিত্রে শ্রেষ্ঠাংশে অভিনয় করেন।
লোহান আইনি জটিলতায় পড়ে গণমাধ্যমের আলোচনায় আসেন এবং তাকে মাদকাসক্ত নিরাময় কেন্দ্রেও যেতে হয়। এই সময়ে তিনি "আ প্রেইরি হোম কম্প্যানিয়ন" (২০০৬), "ববি" (২০০৬) ও "চ্যাপ্টার টুয়েন্টি সেভেন" (২০০৭) চলচ্চিত্রে প্রাপ্ত বয়স্ক চরিত্রে কাজের দিকে মনোযোগ দেন। কিন্তু তার আইনি জটিলতার জন্য তিনি আরও কয়েকটি কাজ হারান এবং দর্শকদের কাছে তার ভাবমূর্তি ক্ষুণ্ণ হতে থাকে। ২০১০-এর দশকে তিনি "মাশেটি" (২০১০), "লিজ অ্যান্ড ডিক" (২০১২), ও "দ্য ক্যানিয়ন্স" (২০১৩) ছবিতে কাজ করেন। ওপরা উইনফ্রির সাথে তার একটি সাক্ষাৎকার ব্যাপকহারে প্রচারিত হলে তাকে নিয়ে "লিন্ডসে" (২০১৪-১৫) নামে একটি প্রামাণ্য-ধারাবাহিক নির্মিত হয়। ২০১৫ সালে "স্পিড-দ্য-প্লো" নাটক দিয়ে লন্ডনের ওয়েস্ট এন্ডে তার মঞ্চনাটকে অভিষেক হয়।
জনপ্রিয়তার দোহাই দিয়ে যুক্তি

জনপ্রিয়তার দোহাই দিয়ে যুক্তি এক প্রকারের অনুপপত্তি বা কুযুক্তি বা হেত্বাভাস। যুক্তিপ্রদানের তত্ত্ব (argumentation theory) অনুসারে এই কুযুক্তি দিয়ে বুঝানো হয় বেশিরভাগ মানুষ বিশ্বাস করে এরকম যেকোনও প্রকার প্রতিজ্ঞা বা বিবৃতি অবশ্যই সত্য। একে সংক্ষেপে এভাবেও বলা যায়, "যা বেশিরভাগ মানুষ বিশ্বাস করে তাই সঠিক"। এই কুযুক্তি বিচার বিবেকের মাধ্যমে নির্ধারিত হয় না, বরং এই কুযুক্তি সংখ্যার প্রাচুর্যতাকে বিবেচনাধীন রেখে সিদ্ধান্ত নেয়। চীনা ভাষায় একটি প্রবাদ আছে। প্রবাদটি হলো "তিনজনেতে বাঘ বলিলে, বাঘ জন্মায় সে স্থানে"। এই প্রবাদের সাথে এই হেত্বাভাসের অর্থগত সাদৃশ্য আছে।
লাতিন ভাষায় একে "আর্গুমেন্তুম আদ পোপুলুম" (argumentum ad populum) বলে; একে ইংরেজিতে "আর্গুমেন্টাম অ্যাড পপুলাম" উচ্চারণ করা হয়। এই কুযুক্তি ইংরেজি ভাষায় আরও বিভিন্ন নামে পরিচিত।(ইংরেজি:appeal to the masses, appeal to belief, appeal to the majority, appeal to democracy, appeal to popularity, argument by consensus, consensus fallacy, authority of the many, bandwagon fallacy, vox populi)।
কোনো মানুষকে প্রভাবিত করতে গিয়ে এই হেত্বাভাষের ব্যবহারের প্রবণতা অনেক বেশি দেখা যায়। বলা হয়, এটা বিশ্বাস করতেই হবে বা এটাই যৌক্তিক কারণ সংখ্যাধিক্য মানুষ এটাই মনে করে।
এরকম কিছু উদাহরণ হলো
ধরা যাক কোনো একটা বিষয়ের উপর ভোট গণনা করা হচ্ছে। ক এবং খ-এর মধ্যে যে কোনও একটি বাছাইয়ের সুযোগ আছে। ধরা যাক ৭৫ শতাংশ মানুষ এক্ষেত্রে "ক" পছন্দটি বাছাই করে নিল। এক্ষেত্রে গণতন্ত্র হিসাব করে খ পছন্দকে বাতিল করে দেওয়া হবে। আপাতদৃষ্টিতে এটা সর্বশ্রেষ্ঠ মনে হলেও এটা সঠিক নয়। এক্ষেত্রে যে ২৫ শতাংশ খ সুযোগটিকে বাছাই করেছে, তাদের বক্তব্য শোনা প্রয়োজন এবং বিবেচনা করা প্রয়োজন যে কেন তারা ক পছন্দটিকে বেছে নিলো না। কিন্তু সমাজ বা রাষ্ট্রপরিচালনায় এরকম সংখ্যালঘুদের মতামত বেশিরভাগ সময়েই উপেক্ষিত হয়। ফলশ্রুতিতে ঐতিহাসিকভাবে রাষ্ট্র এবং সভ্যতাকে অনেক সময় সে ভুলের প্রতিদান দিতে হয়।
জাহাঙ্গীর কবির নানক

জাহাঙ্গীর কবির নানক (জন্ম ১৪ জানুয়ারি ১৯৫৪) একজন রাজনীতিবিদ যিনি বর্তমানে বাংলাদেশ আওয়ামী লীগের সভাপতিমন্ডলীর সদস্য এবং ঢাকা-১৩ আসনের সাবেক সংসদ সদস্য। তিনি ২০০৯, ২০১৪ ও ২০২৪ সালের জাতীয় সংসদ নির্বাচনে সংসদ সদস্য নির্বাচিত হন এবং শেখ হাসিনার পঞ্চম মন্ত্রিসভায় বস্ত্র ও পাট মন্ত্রী হিসেবে দায়িত্ব পান। তিনি কেন্দ্রীয় ছাত্রলীগের সাধারণ সম্পাদক এবং কেন্দ্রীয় যুবলীগের চেয়ারম্যান হিসেবেও দায়িত্ব পালন করেছেন।
জাহাঙ্গীর কবির নানকের জন্ম ১৪ জানুয়ারি ১৯৫৪ সালে পৈতৃক বাড়ি বরিশাল জেলার সদর উপজেলার খিরদ মুখার্জী লেন এলাকায়। তিনি আইন বিষয়ে স্নাতক ডিগ্রি অর্জন করেছেন।
পেশার আইনজীবী জাহাঙ্গীর কবির নানক রাজনীতির সঙ্গে সক্রিয় ভাবে যুক্ত আছেন। তিনি যুবলীগের সাবেক চেয়ারম্যান ও ছাত্রলীগের সাবেক সাধারণ সম্পাদক। তিনি ২০০৮ ও ২০১৪ সালের নির্বাচনে বিনা প্রতিদ্বন্দ্বিতায় ঢাকা-১৩ আসন থেকে সংসদ সদস্য নির্বাচিত হন। তিনি ২০০৯ সালে শেখ হাসিনার দ্বিতীয় মন্ত্রিসভায় স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রীর দায়িত্ব পালন করেন।
দুর্গাপুর স্থলবন্দর

দুর্গাপুর স্থলবন্দর হল পূর্ব ভারতের প্রথম ও একমাত্র স্থলবন্দর। পশ্চিমবঙ্গে হলদিয়া বন্দর ও কলকাতা বন্দরের মাধ্যমে জাহাজে বহু পণ্য যাতায়াত করে। ওই দুই বন্দরের উপরে চাপ কমাতেই ২০০৬ সালের মে মাসে দুর্গাপুরের বাঁশকোপায় স্থলবন্দর গড়ে তোলা হয়। বন্দরটির বছরে কন্টেইনার পরিবহন ক্ষমতা ৬০,০০০ টি।
দুর্গাপুর স্থলবন্দর ব্যবহার করে ঝাড়খণ্ড, বিহার, পশ্চিমবঙ্গ, ওড়িশাসহ উত্তর-পূর্ব ভারতের পণ্য কন্টেইনারজাত করে অভিবাসন ও শুল্কের ছাড়পত্র নিয়ে সরাসরি কলকাতা বন্দর ও হলদিয়া বন্দর ব্যবহার করে বিদেশে পাঠানো হয়। এছাড়া এই বন্দর থেকে পণ্য বাংলাদেশ পাঠানো হয় পেট্রাপোল স্থলবন্দর মাধ্যে। এতে ২-৩ দিন সময় বাঁচে।
বাঁশকোপায় প্রায় পাঁচ হেক্টর এলাকা জুড়ে গড়া হয়েছে স্থলবন্দরটি। রয়েছে পর্যাপ্ত আয়তনের গুদাম। কনটেনার ওজন করা থেকে শুল্ক নেওয়া বা শুল্ক দফতরের ছাড়পত্র দেওয়ার মতো নানা ব্যবস্থা আছে। ফাঁকা কনটেনার রাখার জন্য আলাদা গুদাম, কনটেনার সারাইয়ের সুবিধাও রয়েছে। নিরাপত্তার দায়িত্বে পেশাদার রক্ষীরা আছেন। ২৪ ঘণ্টা নজরদারির জন্য রয়েছে সিসিটিভি। কর্মীর সংখ্যা শ’দুয়েক। ২০১১ সালে ভারতীয় রেলের অধীন কনটেনার কর্পোরেশন অফ ইন্ডিয়া-র সঙ্গে যৌথ উদ্যোগে রেল যোগাযোগও গড়ে তোলা হয়।
জেমস গসলিং

"'জেমস গসলিং" ওসি (; জন্ম: ১৯ মে ১৯৫৫) হলেন একজন কানাডীয় কম্পিউটার বিজ্ঞানী। তিনি বর্তমান যুগের সবচাইতে জনপ্রিয় জাভা প্রোগ্রামিং ভাষার  ভাষার জনক ও গবেষক দলের প্রধান। 
জেমস আর্থার গসলিং কানাডার অ্যালবার্টা প্রদেশের ক্যালগারি শহরে জন্মগ্রহণ করেন। বর্তমানে বসবাস করছেন মার্কিন যুক্তরাষ্ট্রের ক্যালিফোর্নিয়া রাজ্যের  সান্‌ ফ্রান্সিস্কো শহরের বে এরিয়াতে।
জেমস গসলিং ১৯৭৭ সালে ইউনিভার্সিটি অব ক্যালগারি থেকে স্নাতক পাশ করেন । এরপর কার্নেগি মেলন বিশ্ববিদ্যালয় থেকে এম.এ  পাশের পর ১৯৮৩ সালে একই বিশ্ববিদ্যালয় থেকে পিএইচডি ডিগ্রী অর্জন করেন। 
জেমস গসলিং সান মাইক্রোসিস্টেম্‌স এ  ১৯৮৪ সালে যোগ দেন। পরবর্তীতে ওরাকল কর্পোরেশন সান মাইক্রোসিস্টেমসকে ২০১০ সালে কিনে নেয় । বেতন, অবস্থানগত ভূমিকা,নৈতিক চ্যালেঞ্জ  এবং পরিবর্তনের সাথে সিদ্ধান্ত গ্রহণের ক্ষমতা এসব বিষয়ে বৈপরীত্য সৃষ্টি হলে গসলিং অবসর গ্রহণ করেন  ওরাকল কর্পোরেশন থেকে  এবং ২০১১ সালের মার্চ মাসে গুগল এ যোগদান করেন । 
এর ছয়মাস পর তিনি তার সহকর্মী বিল ভাসকে অনুসরণ করে লিকুইড রোবোটিক্স এ যোগ দেন । ২০১৬ এর শেষের দিকে লিকুইড রোবোটিক্স কে বোয়িং কোম্পানী ক্রয় করে এবং সহায়ক প্রতিষ্ঠান বোয়িং ডিফেন্স, স্পেস অ্যান্ড সিকিউরিটি (বিডিএস)  এর মালিকানাধীন করে । এরপর সবশেষে ২০১৭ সালের মে মাসে যোগদেন মার্কিন যুক্তরাষ্ট্রের বৃহত্তম ইন্টারনেট ভিত্তিক খুচরা বিক্রেতা আমাজন.কম এ ।
গসলিং ২০০২ সালে দ্য ইকোনমিস্ট ইনোভেশন অ্যাওয়ার্ড ও দ্য ফ্লেম অ্যাওয়ার্ড লাভ করেন। ২০০৭ সালে কানাডা সরকার তাকে দেশের সর্বোচ্চ অসামরিক সম্মান অর্ডার অব কানাডা তে ভূষিত করে। ২০১৩ সালে অ্যাসোসিয়েশন ফর কম্পিউটিং মেশিনারি এর ফেলো নির্বাচিত হন। ২০১৫ সালে লাভ করেন আইইইই জন ভন নিউম্যান মেডেল।
আপীল টু পিটি

আপীল টু পিটি (ল্যাটিন ভাষায় argumentum ad misericordiam) ফোপাঁনির গল্প নামেও পরিচিত একপ্রকার হেত্বাভাষ বা কুযুক্তি। এই কুযুক্তি দ্বারা নিজের অনুভূতি বা অন্যের দোষকে ব্যক্ত করার মাধ্যমে সে তার যুক্তিকে দৃঢ় করে বিজয়ী হতে চায়। এটা আপীল টু ইমোশনেরই একটি প্রকারভেদ।
দানের টাকায় চলবে, এইজাতীয় সংস্থাগুলো এরকম আপীল টু পিটি হেত্বাভাষের সার্থক প্রয়োগ করে। তারা দুর্ভাগ্যপ্রবণ মানুষকে সামনে উপস্থাপন করে, আপনার অনুভূতিকে প্রভাবিত করে, যাতে করে আপনি সেই সংস্থায় অর্থায়ন করে থাকেন।
ফিল বেইনব্রিজ

ফিলিপ বেইনব্রিজ (জন্ম: ১৬ এপ্রিল, ১৯৫৮) স্টোক—অন—ট্রেন্টের স্নেড গ্রীন এলাকায় জন্মগ্রহণকারী বিখ্যাত ও সাবেক ইংরেজ প্রথম-শ্রেণীর ক্রিকেট তারকা। ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার ও ডারহামের প্রতিনিধিত্ব করেছেন তিনি। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। এছাড়াও ডানহাতি মিডিয়াম পেস বোলিং করতেন ফিল বেইনব্রিজ।
১৯৮০-এর দশকে গ্লুচেস্টারশায়ারের পক্ষে খেলেছেন ও অত্যন্ত গুরুত্বপূর্ণ সদস্যের মর্যাদা লাভ করেন। সচরাচর ৫ কিংবা ৬ নম্বরে ব্যাটিংয়ে নামতেন তিনি। ১৯৭৭ সালে গ্লুচেস্টারশায়ারে যোগ দেন। এরপর ১৯৮১ সালে দলের নিয়মিত সদস্যের মর্যাদা পান। ঐ মৌসুমে প্রথমবারের মতো সহস্রাধিক রানের কোঠা অতিক্রমণে সবিশেষ দক্ষতা প্রদর্শন করেন। ইনিংস প্রতি ৪০ ঊর্ধ্ব রান সংগ্রহের পাশাপাশি ২৪টি প্রথম-শ্রেণীর সেঞ্চুরির সন্ধান পান। সর্বমোট নয়বার সহস্রাধিক রান করার ন্যায় কৃতিত্বের দাবীদার হন তিনি।
পরবর্তী তিন মৌসুমেও এ ধারা অব্যাহত রাখেন তিনি। কিন্তু, ১৯৮৫ সালে ব্যাটিংয়ের অবস্থান পরিবর্তন করে বেশ সফলতা পান। ইনিংস প্রতি ৫৬.৬৮ গড়ে ১,৬৪৪ রান তুলেন। এ পর্যায়ে দলকে নিচেরসারি থেকে কাউন্টি চ্যাম্পিয়নশীপের শিরোপা জয়ের দিকে ধাবিত করতে প্রভূতঃ ভূমিকা পালন করেন।
ঘরোয়া ক্রিকেটে অনবদ্য ভূমিকা রাখার কারণে ১৯৮৬ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন তিনি। এ সময় তাকে টেস্টের সম্ভাব্য খেলোয়াড় হিসেবে থাকার কথা ভাবা হচ্ছিল।
১৯৮৭ সাল থেকে তার খেলার ধার অনেকাংশেই ম্রিয়মান হতে থাকে ও টেস্ট আঙ্গিনায় অতিরিক্ত খেলোয়াড় হিসেবে তাকে রাখা হয়। আর কখনো পূর্বেকার ন্যায় ক্রীড়াশৈলী প্রদর্শনে ব্যর্থ হন। এরপর আরও চার বছর ক্রিকেট খেলেন তিনি। ১৯৯০ সালে গ্লুচেস্টারশায়ার থেকে অবসর নেন ফিল বেইনব্রিজ। ব্যবসায়ের জগতে ধাবিত হন তিনি।
১৯৯০ সালের পর ডারহামে চলে যান। প্রথম-শ্রেণীর কাউন্টি দল ডারহামের উন্নয়নে বিপণন কর্মের সাথে জড়িত হন। দলটিকে ১৯৯২ সালে প্রথম-শ্রেণীর মর্যাদা লাভে যথোপযুক্ত ভূমিকা রাখেন তিনি।
১৯৯১ মৌসুমের পুরোটা সময় খেলার বাইরে ছিলেন। তবে, ডারহামের প্রথম-শ্রেণীর খেলায় যুক্ত হবার প্রথম দুই মৌসুমের অধিকাংশ খেলায় অংশ নিয়েছিলেন। ১৯৯৩ সালে ব্যাটিং ও বোলিং - উভয় বিভাগেই শীর্ষে ছিলেন। দুই বছর বেশ ভালো ক্রীড়াশৈলী উপহার দেন। ১৯৯৪ সালে দলের অধিনায়কের দায়িত্বভার তার কাঁধে বর্তায়। দলটি ১৬তম স্থান দখল করে। এটিই দলের প্রথমবারের মতো সর্বনিম্ন স্থানে আরোহণ ছিল না। আবারো তার খেলার মান নিচেরদিকে চলে যেতে থাকে। বেইনব্রিজকে ১৯৯৫ সালে অধিনায়ক হিসেবে পদত্যাগ করতে হয়েছিল। পরের বছরই ১৯৯৬ সালে প্রথম-শ্রেণীর ক্রিকেট থেকে চূড়ান্তভাবে অবসর নেন ফিল বেইনব্রিজ।
বনযোগীছড়া ইউনিয়ন

বনযোগীছড়া বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি ইউনিয়ন।
বনযোগীছড়া ইউনিয়নের আয়তন ১০,২৪০ একর (৪১.৪৪ বর্গ কিলোমিটার)। এটি জুরাছড়ি উপজেলার সবচেয়ে ছোট ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা ৫,২৫৭জন। এর মধ্যে ৫,০৫১জন বৌদ্ধ, ২৫১জন মুসলিম, ২৮জন হিন্দু, ৭জন খ্রিস্টান।
জুরাছড়ি উপজেলার উত্তর-পশ্চিমাংশে বনযোগীছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণ-পূর্বে জুরাছড়ি ইউনিয়ন, উত্তরে বরকল উপজেলার বরকল ইউনিয়ন ও সুবলং ইউনিয়ন, পশ্চিমে বরকল উপজেলার সুবলং ইউনিয়ন এবং দক্ষিণ-পশ্চিমে রাঙ্গামাটি সদর উপজেলার বালুখালী ইউনিয়ন অবস্থিত।
বনযোগীছড়া ইউনিয়ন জুরাছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "বনযোগীছড়া", "চকপতিঘাট" এবং "এরাইছড়ি" এ ৩টি মৌজা নিয়ে গঠিত।
ওয়ার্ডভিত্তিক এ ইউনিয়নের গ্রামগুলো হল:
বনযোগীছড়া ইউনিয়নের সাক্ষরতার হার ৩৯.৪৮%। এ ইউনিয়নে ১টি মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
বনযোগীছড়া ইউনিয়নে যোগাযোগের প্রধান মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে। জুরাছড়ি উপজেলার অভ্যন্তরে মোটর সাইকেল এবং পানি পথে নৌকার মাধ্যমে যোগাযোগ করা হয়।
বনযোগীছড়া ইউনিয়নের উত্তর সীমান্তে অল্প কিছু অংশ দিয়ে প্রবাহিত হচ্ছে কর্ণফুলী নদী। এছাড়া রয়েছে সুবলং খাল।
বনযোগীছড়া ইউনিয়নের প্রধান হাট-বাজার হল সুবলং খাগড়াছড়ি বাজার (বনযোগীছড়া বাজার)।
সীমান্ত চেকপয়েন্ট

বর্ডার চেকপয়েন্ট হল সীমান্তে অবস্থিত আন্তদেশীয় পণ্য ও যাত্রী যাতায়াত এবং বিনিময় কার্যক্রম নিয়ন্ত্রণ কেন্দ্র। স্থলবন্দরে শুল্ক, অভিবাসন, সীমান্ত নিরাপত্তা বিধান দপ্তর ছাড়াও প্রযোজ্য ক্ষেত্রে নিয়ন্ত্রণমূলক দপ্তরসমূহের অবকাঠামো গড়ে তোলা হয়। এখানে আন্তদেশীয় পণ্য বিনিময় যাত্রী অভিবাসন কার্যক্রম নিয়ন্ত্রণ নিমিত্তে পণ্যাগার (ওয়ারহাউজ), যাত্রী ছাউনি, অভ্যর্থনাকেন্দ্র, আমদানি-রপ্তানি দলিলাদি পরীক্ষা-নিরীক্ষার ব্যবস্থাসহ সংশ্লিষ্ট অবকাঠামো গড়ে ওঠে। স্থলবন্দরে যাতায়াতের নিমিত্তে উভয় দেশের মধ্যে যোগাযোগ ব্যবস্থা গড়ে ওঠা যেমন জরুরি তেমনি আন্তদেশীয় পণ্য বিনিময়ের ক্ষেত্রে বৈধ-অবৈধতা ও আইন সঙ্গতার বিষয়টি যাচাই-বাছাইয়ের ব্যবস্থা থাকে।
চেকপয়েন্ট সাধারণত দুটি উদ্দেশ্য পরিবেশন করে:
মার্সেই

মার্সেই (; ) পশ্চিম ইউরোপের রাষ্ট্র ফ্রান্সের ২য় বৃহত্তম শহর (জনসংখ্যার বিচারে)। একই সাথে এটি ফ্রান্সের ঐতিহাসিক প্রোভঁস প্রদেশের বৃহত্তম শহর। প্রশাসনিকভাবে এটি ফ্রান্সের প্রোভঁস-আল্প-কোত-দাজুর নামক রেজিওঁ বা প্রশাসনিক বিভাগের বুশ-দু-রোন নামক দেপার্তমঁ বা জেলার রাজধানী শহর। শহরটি ফ্রান্সের দক্ষিণ উপকূলে ভূমধ্যসাগরের তীরে অবস্থিত। এর জনসংখ্যা প্রায় ৯ লক্ষ এবং আয়তন । আয়তনের বিচারে মার্সেই শহর প্যারিস ও লিয়োঁর পরে ফ্রান্সের তৃতীয় বৃহত্তম মহানগর এলাকা।
প্রাচীন যুগে গ্রিক নাবিক-বণিকেরা এই শহরটি প্রতিষ্ঠা করে। তখন এর নাম ছিল "মাসালিয়া" () মার্সেই বর্তমানে ফ্রান্সের বৃহত্তম সমুদ্র বন্দর।
নুরুল আজিম

কর্নেল (অবঃ) অধ্যাপক মোঃ নুরুল আজিম (জন্ম: ৩১ মার্চ ১৯৫১) হলেন একজন স্বখ্যাত বাংলাদেশী মানসিক রোগ বিশেষজ্ঞ। এছাড়া তিনি বিশ্বের সবচেয়ে বুদ্ধিমান মানুষদের নিয়ে গঠিত সর্ববৃহৎ সংস্থা মেন্‌সার একজন সদস্য।
মোঃ নুরুল আজিম জামালপুর জেলার দেওয়ানগঞ্জ উপজেলায় ৩১ মার্চ ১৯৫১ সালে জন্মগ্রহণ করেন। তিনি ১৯৬৯ সালে ঢাকা মেডিকেল কলেজে এমবিবিএসে ভর্তি হন এবং ১৯৭৫ সালে পাশ করে বের হন। এরপর ১৯৭৬ সালে সেনাবাহিনীতে যোগ দেবার পর আর্মড ফোর্সেস মেডিকেল ইনস্টিটিউট (এএফএমআই) থেকে ১৯৭৮ সালে মনোরোগ বিজ্ঞানে ডিগ্রী নেন। তিনি ১৯৮৪ সালে ফেলো অব কলেজ অব ফিজিশিয়ান অ্যান্ড সার্জন (এফসিপিএস, সাইকিয়াট্রি), ১৯৮৭ সালে ক্লাসিফিকেশন ইন সাইকিয়াট্রি, ১৯৯৭ সালে সাই ডি (যুক্তরাষ্ট্র), ১৯৯৯ সালে ক্লিনিক্যাল সাইকোলজি বিষয়ে পিএইচডি (যুক্তরাষ্ট্র), ১৯৯৯ সালে এমডি (যুক্তরাষ্ট্র), ১৯৯৯ সালে এফএসিপি (যুক্তরাষ্ট্র) ডিগ্রি লাভ করেন। তিনি উচ্চশিক্ষা লাভের জন্য যুক্তরাজ্যে পাড়ি জমান এবং ২০০২ সালে স্কটল্যান্ডের রয়েল কলেজ অব ফিজিশিয়ান অ্যান্ড সার্জনস অফ গ্লাসগো থেকে এফআরসিপি ডিগ্রি লাভ করেন।
নুরুল আজিম ১৯৭৫ সালে ঢাকা মেডিকেল কলেজ থেকে এমবিবিএস পাশ করার পরে ১৯৭৬ সালে লেফটেন্যান্ট হিসেবে বাংলাদেশ সেনাবাহিনীর মেডিকেল কোরে কমিশনপ্রাপ্ত হন। ১৯৯৩ সালে চাকরির মাত্র ১৭ বছর বয়সে তিনি পূর্ণ কর্নেল পদবীতে উন্নীত হন, এরপর কিছুকাল তিনি বাংলাদেশ বিমান বাহিনীতে ডেপুটেশনে ছিলেন। ১৯৯০-২০০২ সাল পর্যন্ত তিনি বাংলাদেশে সেনাবাহিনীর অন্যতম জ্যেষ্ঠ মানসিক রোগ বিশেষজ্ঞ ছিলেন এবং অক্টোবর, ২০০২-তে স্বাস্থ্যজনিত কারণ হিসেবে অবসর গ্রহণ করেন। 
অধ্যাপক হিসেবে নুরুল ১৯৯৩ সাল থেকে ২০০২ সাল পর্যন্ত সেনাবাহিনীর আর্মড ফোর্সেস মেডিকেল ইন্সটিটিউট (এএফএমআই), বিমান বাহিনীর এয়ার মেডিকেল ইন্সটিটিউট (এএমআই) এবং ফ্লাইট সেফটি ইন্সটিটিউট (এফএসআই) এবং আর্মড ফোর্সেস মেডিকেল কলেজ (এএফএমসি)তে কাজ করেন।
তিনি বাংলাদেশের সাবেক রাষ্ট্রপতি ড. ইয়াজউদ্দিন আহম্মেদের মনোরোগ চিকিৎসক হিসেবে কাজ করেছেন।
তিনি বিশ্বের সবচেয়ে বুদ্ধিমান মানুষদের নিয়ে গঠিত সর্ববৃহৎ সংস্থা মেন্‌সার একজন সদস্য। মেনসার সদস্য হতে হলে, মেনসা পরিচালিত অথবা কোন স্বীকৃত আইকিউ পরীক্ষায় প্রায় ১৩২ আইকিউ এর অধিকারী হতে হয়। তিনি আইকিউ পরীক্ষায় ১৭২ আইকিউ লাভ করেন, যা শুধুমাত্র সর্বোচ্চ ১% বুদ্ধিমানদের মধ্যেই বিদ্যমান।
এছাড়াও তার সম্মানার্থে তার নাম অন্তর্ভুক্ত হয়েছে বিভিন্ন তালিকায়:
তার নিবন্ধ বিভিন্ন পত্রিকায় ও জার্নালে প্রকাশিত হয়েছে
ঢাকা মেডিকেল কলেজে পড়াকালীন সহপাঠিনী রাশিদা আহমেদের সঙ্গে তার ঘনিষ্ঠ বন্ধুত্ব হয় এবং আজিম এবং রাশিদা ১৯৭৫ সালে বিয়ে করেন; তারা দুজনেই ১৯৭৬ সালে সেনাবাহিনীর মেডিকেল কোরে একই দিনে কমিশন পেয়েছিলেন যদিও রাশিদা সেনাবাহিনীতে মাত্র কয়েক বছর চাকরি করেছিলেন। তাদের দুই কন্যা ডা. মালিহা আজিম এবং ডা. মাহিন আজিম, দুজনই চিকিৎসক হিসেবে কর্মরত।
লিল

লিল (; ) পশ্চিম ইউরোপের রাষ্ট্র ফ্রান্সের ও-দ্য-ফ্রসঁ রেজিওঁ বা প্রশাসনিক বিভাগের বিভাগীয় রাজধানী শহর এবং নর দেপার্ত্যমঁ বা জেলার প্রধান শহর। এটি ফ্রান্সের উত্তরতম প্রান্তে, দ্যল নদীর তীরে, ফ্রান্স-বেলজিয়াম সীমান্তের কাছে (১৪ কিলোমিটার দূরে) ও ফ্রান্সের রাজধানী প্যারিস থেকে উত্তর/উত্তর-পূর্ব দিকে ২১৯ কিলোমিটার দূরত্বে অবস্থিত। লিল শহরের মূল এলাকাতে প্রায় আড়াই লক্ষ লোকের বাস। বৃহত্তম লিল মহানগর এলাকাতে প্রায় ১০ লক্ষ লোকের বাস। প্যারিস, লিয়োঁ, মার্সেই ও তুলুজের পরে এটি ফ্রান্সের ৫ম বৃহত্তম মহানগর এলাকা। তুরকোয়াঁ ও রুবে শহরের সাথে একত্রে মিলে লিল ফ্রান্সের বৃহত্তম পৌর এলাকাগুলির একটি গঠন করেছে। 
লিল ফ্রান্সের একটি অন্যতম গুরুত্বপূর্ণ শিল্পোৎপাদন, পরিবহন ও সাংস্কৃতিক কেন্দ্র। শহরটি দীর্ঘকাল ধরে বস্ত্রশিল্পের জন্য সুপরিচিত ছিল। এখানে "লিল" (Lisle) নামের মসৃণ সুতির কাপড়ের সুতা তৈরি হত। এখানে লোহা, ইস্পাত, যন্ত্রপাতি ও প্রক্রিয়াজাত খাদ্যের কারখানা আছে। ইউরোপের উত্তরভাগের দেশগুলির সন্নিকটে অবস্থিত হবার কারণে এখানে বাণিজ্যিক ও শিল্পখাতের প্রসার ঘটেছে। এটি 
যুক্তরাজ্যের রাজধানী লন্ডন, বেলজিয়ামের রাজধানী ব্রাসেলস ও ফ্রান্সের রাজধানী প্যারিসের মধ্যে অবস্থিত রেল ও সড়ক পরিবহন সংযোগবিন্দু। এখানে একটি আঞ্চলিক বিমানবন্দর ও নদীবন্দরও আছে। 
লিল শহরের দর্শনীয় ও আগ্রহজনক স্থানের মধ্যে আছে একটি বৃহৎ নগরদুর্গ, যেটি মার্শাল ভোবঁ-র নকশা অনুযায়ী ১৬৬৭-১৬৭০ সালে নির্মিত হয়। ১৭শ শতকে নির্মিত শেয়ার বাজার ও ১৮৫০-এর দশকে নির্মাণকাজ শুরু হওয়া মহাগির্জা (ক্যাথেড্রাল) আরও দুইটি আকর্ষণীয় স্থান। শহরে লিল ১, ২ ও ৩ নং সরকারি বিশ্ববিদ্যালয়গুলি অবস্থিত। এগুলি ১৫৬০ সালে প্রতিষ্ঠিত হয়েছিল। আরও আছে একটি রোমান ক্যাথলিক বিশ্ববিদ্যালয় ও চারুকলা জাদুঘর, যেখানে ১৫শ থেকে ২০শ শতক পর্যন্ত চিত্রকর্মের একটি সমৃদ্ধ সংগ্রহ রয়েছে। 
ফ্লান্ডার্স অঞ্চলের কাউন্টেরা ১১শ শতকের শুরুর দিকে এখানে একটি দুর্গ স্থাপন করেন। ১৩১২ সালে শহরটি ফ্রান্সের কাছে হস্তান্তর করে দেওয়া হয়। এরপর এটি পালাক্রমে বার্গান্ডীয়, অস্ট্রীয় ও স্পেনীয় শাসকদের অধীনস্থ ছিল। শেষ পর্যন্ত ১৭১৩ সালে এটি আবার ফ্রান্সের রাজার কাছে ফেরত আসে। দুই বিশ্বযুদ্ধে সময়েই জার্মানরা শহরটি দখলে রেখেছিল।
শ্রীহট্ট সংস্কৃত কলেজ

শ্রীহট্ট সংস্কৃত কলেজ (সংস্কৃত: श्रीहट्ट संस्कृत कलेज) সিলেট শহরে অবস্থিত বাংলাদেশের একমাত্র সংস্কৃত কলেজ। কলেজটিতে সংস্কৃতের পাশাপাশি আয়ুর্বেদিক শাস্ত্রে সাড়ে চার বৎসরের ডিপ্লোমা কোর্স, ডিএএমএস প্রদান করা হয়। এই শিক্ষাপ্রতিষ্ঠানটি ১৯২০ সালে ব্রিটিশ শাসনামলের সময় সিলেট শহরের মিরের ময়দানে প্রতিষ্ঠা করা হয়।
সিলেট নগরীর কেওয়াপাড়া এলাকায় ১০০ শতক জায়গাজুড়ে এই প্রতিষ্ঠানটি অধিষ্ঠিত। কলেজটির সামনে, রাস্তার বিপরীত পার্শ্বে বাংলাদেশ বেতারের সিলেট কেন্দ্র এবং অন্যদিকে ব্লু বার্ড স্কুল অ্যান্ড কলেজ অবস্থিত। দেশের একমাত্র সংস্কৃত কলেজ হওয়ায় এবং আয়ুর্বেদিক শিক্ষার জন্য বাংলাদেশী শিক্ষার্থীদের পাশাপাশি ভারত থেকেও এখানে পড়াশোনা করতে শিক্ষার্থীরা আসেন।
সংস্কৃত কলেজ ও বিশ্ববিদ্যালয়